CELEX: C2007/129/19
Language: hu
Date: 2007-06-09 00:00:00
Title: C-195/07. sz. ügy: A Zala Megyei Bíróság (Magyar Köztársaság) által 2007. április 10-én benyújtott előzetes döntéshozatal iránti kérelem – OTP Bank Rt., Merlin Gerin Zala Kft. kontra Zala Megyei Közigazgatási Hivatal

9.6.2007   
            
            
               HU
            
            
               Az Európai Unió Hivatalos Lapja
            
            
               C 129/11
            
         A Zala Megyei Bíróság (Magyar Köztársaság) által 2007. április 10-én benyújtott előzetes döntéshozatal iránti kérelem – OTP Bank Rt., Merlin Gerin Zala Kft. kontra Zala Megyei Közigazgatási Hivatal
   (C-195/07. sz. ügy)
   (2007/C 129/19)
   Az eljárás nyelve: magyar
   A kérdést előterjesztő bíróság
   Zala Megyei Bíróság
   Az alapeljárás felei
   
      Felperesek: OTP Bank Rt., Merlin Gerin Zala Kft.
   
      Alperes: Zala Megyei Közigazgatási Hivatal
   Az előzetes döntéshozatalra előterjesztett kérdések
   
               1)
            
            
               A „Csatlakozási okmány ”(A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság, s a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány) 24. cikke értelmében alkalmazandó X. melléklet (1) 4/3/a.) pontjában írt azon előírás, hogy „Magyarország 2007. december 31-ig fenntarthatja … a helyi adókról szóló 1990. évi C. tv. 6. § és 7. §-a alapján az adóalap 2 %-áig a helyi önkormányzatok által meghatározott ideig nyújtott iparűzési adókedvezményeket ”értelmezhető-e akként, hogy:
               
                           —
                        
                        
                           Magyarország átmeneti mentességet kapott az iparűzési adó fenntartására; avagy akként, hogy:
                        
                     
                           —
                        
                        
                           a Csatlakozási szerződés az iparűzési adó-kedvezmények fenntartásának lehetőségével elismerte Magyarország (átmeneti) jogát magának az iparűzési adónemnek a fenntartására is?
                        
                     
         
               2)
            
            
               Amennyiben az Európai Bíróság válasza az 1.) pontban foglalt kérdésre nemleges, akkor a bíróság további kérdése:
               A Tanács hatodik irányelve (77/388 EGK) (2) helyes értelmezése szerint mely ismérvek alapján minősül egy adófajta a hatodik irányelv 33. cikkében említett nem forgalmi adó jellegű adónak?
            
         
      (1)  HL L 236, 846. oldal.
   
      (2)  HL L 145, 1. oldal.